एचएसबीसी से 10 हजार कर्मचारियों की होगी छंटनी  
बैंक सोमवार को इस बारे में घोषणा कर सकता है। कर्मचारियों को अगले साल नौकरी से निकाला जा सकता है।
लंदन के बैंक एचएसबीसी के 10 हजार कर्मचारियों को नौकरी से हाथ धोना पड़ सकता है।  'स्काई न्यूज' की रविवार की खबरों के मुताबिक बैंक सोमवार को इस बारे में घोषणा कर सकता है। कर्मचारियों को अगले साल नौकरी से निकाला जा सकता है। एचएसबीसी का पुराना नाम हांगकांग शंघाई बैंकिंग कॉरपोरेशन था।  नौकरी से हाथ धोने वाले 10 हजार कर्मचारियों में से अधिकतर ब्रिटेन से बाहर के होंगे।  बैंक के तीन लाख से अधिक कर्मचारी दुनिया भर में अलग-अलग शाखाओं में काम करते हैं। छंटनी का फैसला एक रणनीतिक फैसला है।  बैंक सोमवार को अपना छमाही परिणाम भी घोषित करेगा। उम्मीद की जा रही है परिणाम उत्साहवर्धक नहीं होगा।